CELEX: 62021TN0179
Language: mt
Date: 2021-03-31 00:00:00
Title: Kawża T-179/21: Rikors ippreżentat fil-31 ta’ Marzu 2021 – QN vs Il-Kummissjoni

31.5.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 206/38
            
         
      Rikors ippreżentat fil-31 ta’ Marzu 2021 – QN vs Il-Kummissjoni
      (Kawża T-179/21)
      (2021/C 206/46)
      Lingwa tal-kawża: l-Ingliż
      
         Partijiet
      
      
         Rikorrent: QN (rappreżentanti: L. Levi u N. Flandin, avukati)
      
         Konvenut: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla iċ-CDR (1) tal-2019;
               
            
                  —
               
               
                  sussidjarjament, tannulla iċ-CDR tar-rikorrent sa fejn fih kummenti kkontestati;
               
            
                  —
               
               
                  flimkien ma’, u sa fejn huwa neċessarju, tannulla d-deċiżjoni tal-konvenuta li tiċħad l-ilment imressaq mir-rikorrent abbażi tal-Artikolu 90(2) tar-Regolamenti tal-Persunal kontra ċ-ĊDR tal-2019;
               
            
                  —
               
               
                  tordna l-kumpens tad-dannu morali li sofra r-rikorrent; u
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka erba’ motivi.
      
                  1.
               
               
                  L-ewwel motiv ibbażat fuq il-fatt li l-konvenuta kisret l-obbligu tagħha li tistabbilixxi għanijiet fiċ-CDR. Ir-rikorrent jargumenta wkoll li l-konvenuta wettqet żball manifest ta’ evalwazzjoni u kisret id-dmir tagħha ta’ premura u tal-prinċipju ta’ amministrazzjoni tajba.
               
            
                  2.
               
               
                  It-tieni motiv ibbażat fuq il-fatt li l-konvenuta kisret l-Artikolu 43 tar-Regolamenti tal-Persunal, kisret l-Artikolu 7(3) tad-deċiżjoni tal-konvenuta tas-16 ta’ Diċembru 2013 (2) u tal-Gwida interna tal-konvenuta għal RO (3). Ir-rikorrent jilmenta wkoll li l-konvenuta wettqet żbalji manifesti ta’ evalwazzjoni u użu ħażin tal-poter tagħha. Huwa allegat ukoll li l-konvenuta kisret id-dmir tagħha ta’ premura u d-dmir tagħha ta’ amministrazzjoni tajba.
               
            
                  3.
               
               
                  It-tielet motiv ibbażat fuq il-fatt li l-konvenuta kisret l-Artikolu 41(1) tal-Karta tad-Drittijiet Fundamentali tal-Unjoni Ewropea. Ir-rikorrent jilmenta wkoll li l-konvenuta kisret ir-regoli tal-oġġettività u tal-imparżjalità.
               
            
                  4.
               
               
                  Ir-raba’ motiv ibbażat fuq il-fatt li l-konvenuta kisret l-Artikolu 296(2) TFUE. Ir-rikorrent jargumenta wkoll li l-konvenuta kisret l-Artikolu 25(2) tar-Regolamenti tal-Persunal u l-Artikolu 41(2) tal-Karta tad-Drittijiet Fundamentali tal-Unjoni Ewropea. Huwa allegat ukoll li l-konvenuta kisret id-dmir tagħha ta’ motivazzjoni.
               
            
         (1)  Career Development Report (Rapport dwar l-iżvilupp tal-karriera).
      
         (2)  Deċiżjoni tal-Kummissjoni tas-16.12.2013 li tistabbilixxi dispożizzjonijiet ġenerali għall-implimentazzjoni tal-Artikolu 43 tar-Regolamenti tal-Persunal u li timplimenta l-ewwel paragrafu tal-Artikolu 44 tar-Regolamenti tal-Persunal [C (2013) 8985 finali].
      
         (3)  Direttiva interna tal-Kummissjoni “Djalogu kostruttiv u rapport ġust: gwida għall-uffiċjali li jirrapportaw”.